
GEOGRAFIŠKAI NUO ELEKTROS ENERGIJOS VARTOJIMO VIETOS NUTOLUSIO SAULĖS ŠVIESOS ELEKTROS ENERGIJOS GAMYBOS ĮRENGINIO ĮSIGIJIMO, APTARNAVIMO IR PRIEŽIŪROS PASLAUGŲ PIRKIMO

TECHNINĖ SPECIFIKACIJA

I. BENDRIEJI TECHNINIAI REIKALAVIMAI

1. Pirkimo objektas – Geografiškai nuo elektros energijos vartojimo vietos nutolusios saulės šviesos elektros energijos gamybos įrenginių (saulės parko ar jos dalies) įsigijimas ir aptarnavimo bei priežiūros paslaugų pirkimas 25 metams nuo įrenginio perdavimo dienos.
2. Įrenginio įrengtoji galia turi sudaryti 370,00 kWp (+ 1,00 kWp paklaida į didesnę pusę yra galima). Įrenginio pagaminta elektros energija bus vartojama geografiškai nutolusiame elektros energijos vartojimo objekte: Gedimino pr. 38, Vilnius. 
3. Tiekėjas užtikrina, kad įrenginio leistinoji generuoti galia, visą Sutarties laikotarpį, sudarys bent 75 proc. įrengtosios galios dydžio (t. y. ne mažiau nei 277,5 kWp).  
4. [bookmark: _Hlk72849563]Saulės elektrinę sudaro elektros energijos iš atsinaujinančių išteklių gamybos įrenginiai (saulės šviesos energijos moduliai) ir jų generuojamai galiai priskiriami technologiniai įrenginiai įrengti iki skirstomojo tinklo operatoriaus ribų, nurodytų elektros tinklų nuosavybės ribų akte, kurie yra vientisas nedalomas objektas.
5. Saulės elektrinėje sumontuota įranga turi būti nauja (nenaudota), t. y. pirmą kartą iš saulės elektrinių parko vystytojo parduodama saulės energiją naudojanti technologija, esanti elektrinių parke. Leidimas gaminti elektros energiją turi būti išduotas ne anksčiau kaip 24 mėn. iki pasiūlymų pateikimo termino pabaigos.
6. [bookmark: _Hlk77781845] Bendras saulės elektrinės efektyvumas užtikrinantis ne mažesnę kaip 950 kWh/kWp elektros generaciją per saulės elektrinės eksploatacijos kalendorinius metus. Tiekėjas turi pateikti su sertifikuota programa parengtą elektros energijos generacijos prognozę (Pvz.: PVSOL, PVSYST arba lygiaverte), kuria remiasi pasiūlyme teikdamas savo įsipareigojimą pagaminti jame nurodytą elektros energijos kiekį. Tiekėjas, rengdamas modeliavimo ataskaitą, parenka bendrąją saulės spinduliuotės reikšmę, atsižvelgdamas į konkretų regioną bei įvertindamas objekto ypatybes, neviršydamas maksimalios reikšmės, kuri yra 1050 kWh/m2. Saulės modulių pasvirimo kampas horizontalios ašies atžvilgiu bei išplanavimas turi sutapti su siūlomų montavimo konstrukcijų duomenimis. Bendras saulės elektrinės efektyvumas užtikrinamas pagal įrenginio įrengtąją galią. Jeigu Tiekėjas siūlo įrenginį, kurio leistinoji generuoti galia yra mažesnė už įrengtąją galią yra privaloma pagrįsti, kaip nurodytas įrenginys užtikrins numatytą minimalią elektros energijos generaciją (elektrinės efektyvumą).
7. Tiekėjas po kiekvienų ataskaitinių metų pabaigos, ne vėliau kaip iki kito mėnesio, einančio po ataskaitinio laikotarpio pabaigos, 10 dienos, pateikia Užsakovui faktiškai Įrenginio pagamintos ir į elektros tinklus patiektos elektros energijos ataskaitą. Užsakovui patvirtinus ataskaitą Tiekėjas gali pateikti priežiūros paslaugų priėmimo perdavimo aktą. Elektros energijos kiekiai matuojami ESO elektros energijos matavimo prietaisais. 
8. Tiekėjas, visą elektrinės eksploatacijos laikotarpį, privalo užtikrinti saulės elektrinės atitiktį Pasinaudojimo elektros skirstomaisiais tinklais tvarkos aprašo, patvirtinto Valstybinės energetikos reguliavimo tarybos 2025 m. balandžio 30 d. nutarimu Nr. O3E-606, nuostatas[footnoteRef:1], įgyvendinančios Elektros energetikos įstatymo 733 nuostatas ir susijusias išlaidas įsivertinti teikiamame pasiūlyme (priedas Nr. 1). [1:  https://www.eso.lt/web/storage/public/uploads/2025/05/peta-nuostatos-del-saugumo-reikalavimu.pdf] 


II. REIKALAVIMAI ĮRENGINIUI

7. Reikalavimai saulės fotoelektriniams moduliams:
7.1. Monokristaliniai, polikristaliniai arba lygiaverčiai;
7.2. Anoduoto aliuminio lydinio rėmas arba be rėmo;
7.3. Jungiamosios dėžutės ≥IP65 apsaugos klasės;
7.4. Kabelių jungčių ≥IP65 apsaugos klasė; 
7.5. Darbinės modulio temperatūros rėžiai ne siauresni nei -40 – +85 °C;
7.6. Modulio priekinės dalies maksimali statinė apkrova ≥5400 Pa;
7.7. Modulio galinės dalies maksimali statinė apkrova ≥2400 Pa;
7.8. Produkto gamintojo garantijos laikotarpis ≥10 metų;
7.9. Gamintojo efektyvumo garantija po 25 metų eksploatacijos ≥80,0 %; 
7.10. Modulio galios paklaida ≥0;
7.11. [bookmark: _Hlk37833919]LST EN 61215:2017 (arba lygiavertis);
7.12. LST EN 61730:2007 (arba lygiavertis);
7.13. Atitikimas CE reikalavimams.

8. Reikalavimai keitikliams:
8.1. Darbinės aplinkos temperatūros rėžiai ne siauresni nei -25 – +60 °C;
8.2. Nominalus keitiklio efektyvumas (Euro) ≥97,0 %;
8.3. Apsaugos klasė ≥IP65;
8.4. Gamintojo garantija ≥5 metai;
8.5. IEC 61727:2004 (arba lygiavertis);
8.6. IEC 62116:2008 (arba lygiavertis);
8.7. IEC 62109-1:2010 (arba lygiavertis);
8.8. IEC 62109-2:2011 (arba lygiavertis);
8.9. Atitikimas CE reikalavimams.
9. Montavimo konstrukcijoms, Įrenginio surinkimui ir paslėptiems darbams taikoma rangovo garantija ≥10 metų.

10. Reikalavimai technologiniams įrenginiams iki skirstomojo tinklo operatoriaus ribų:
10.1. Gamintojo arba Tiekėjo garantija ≥5 metai;
10.2. Atitikimas CE reikalavimams;
10.3. Technologinių įrenginio surinkimui ir paslėptiems darbams taikoma rangovo garantija ≥10 metų.

III. REIKALAVIMAI APTARNAVIMO IR PRIEŽIŪROS PASLAUGOMS

11. Tiekėjas Sutarties galiojimo metu teikia Paslaugas, kurios apima Saulės elektrinės ir Įrenginio eksploatavimą ir techninę priežiūrą, Saulės elektrinės draudimą, administracines išlaidas, turto valdymą, apsaugą, Saulės elektrinės savo reikmėms sunaudotos elektros energijos sąnaudų mokesčius, žemės bei nekilnojamojo turto mokesčius, Įrenginio išmontavimą ir utilizavimą, nenumatytus atvejus ir kitas paslaugas, užtikrinančias tinkamą Įrenginio (jo dalies) ir Saulės elektrinės veikimą, taip pat Įrenginio išmontavimą ir utilizavimą pasibaigus Saulės elektrinės eksploatacijos laikotarpiui.
12. Tiekėjas teikdamas Paslaugas:
12.1. turi užtikrinti nepertraukiamą Saulės elektrinės, įskaitant joje esančių įrenginių, veikimą ir jos techninę priežiūrą;
12.2. ne rečiau kaip 1 (vieną) kartą per kalendorinius metus Tiekėjo pasirinktu metu atlikti reguliarią Saulės elektrinės bei joje esančių įrenginių patikrą bei įvertinimą: 
12.2.1. bendrą Įrenginių funkcionalumą; 
12.2.2. ar Saulės elektrinėje neatsirado matomų įrangos pažeidimų, saulės modulių patamsėjimų, korozijos židinių, ar tinkamai funkcionuoja visa Saulės elektrinės saugumą užtikrinanti įranga; 
12.2.3. mechaninį Saulės elektrinėje esančios įrangos funkcionalumą (įskaitant tvirtinimo elementus, įrangos sujungimo ir elektros dėžutes, kištukus, techninės eksploatacijos kontrolės sistemas, vizualiai patikrinti visas sistemos dalis, kabelius);
12.3. užtikrina periodinį Saulės elektrinės modulių valymą, plovimą ir Saulės elektrinės teritorijos šienavimą, kad žolė nesiektų saulės modulių, Tiekėjo pasirinktu metu bent 1 (vieną) kartą per kalendorinius metus;
12.4. teikia išsamias Paslaugų ataskaitas, išsamiai aprašydamas įrenginio būklę, atliktus darbus;
12.5. teikia, kitas paslaugas, būtinas Saulės elektrinės bei joje esančių įrenginių eksploatavimui ir jos priežiūrai;
12.6. apdraudžia Saulės elektrinę ir joje esančius įrenginius ir užtikrina, kad toks draudimas nepertraukiamai galiotų visą Sutarties terminą visoje Saulės elektrinės teritorijoje: 
12.6.1. Saulės elektrinę ir įrenginius turto draudimu (nuo gaisro, sprogimo, žaibo trenkimo, vagystės ir gamtinių jėgų, naudos gavėju nurodant Tiekėją); 
12.6.2. Tiekėjo ir Sutarčiai vykdyti pasitelktų trečiųjų asmenų civilinę atsakomybę nuo rizikų, susijusių su Paslaugų teikimu.

